We’re afraid that we will never escape our past. We’re afraid of what the future will bring. We’re afraid we won’t be loved, we won’t be liked. And we won’t succeed. . . અને મુવીમાં એક પાદરીના બોલાયેલા આ શબ્દો જ જાણે લેડી બર્ડ’ની પર્સનાલિટીમાં ક્યાંકને ક્યાંક પડઘાય છે! એક પરફેક્ટ કમિંગ ઓફ એજ ડ્રામા કે જે કોમિક અને ઓકવર્ડ મોમેન્ટ્સથી ફાટફાટ થાય છે ! ટીનેજ’નો એક એવો ગાળો કે જ્યા સતત લાગ્યા કરે કે હું સ્પેશિયલ છું અને મને કોઈ સમજતું નથી. અને આવી જ ખાસ હતી ક્રિસ્ટિન ( મસ્ત માંહ્યલી એવી ‘બ્રુકલીન’ ફેઈમ Saoirse Ronan ) કે જેણે પોતાના પેરેન્ટ્સે આપેલ નામ ન ગમતું હોઈ પોતે જ પોતાને એક નામ આપેલું ” લેડી બર્ડ ” અને એ નામેથી જ પોતાને બોલાવવાનો દુરાગ્રહ એટલે મુવીનો શરૂઆતનો એ સીન કે જ્યાં મા-દીકરી કાર’માં જતા હોય છે અને ધડામ . . . – જાણેકે રાતોરાત પરિસ્થિતિ’ઓથી ભાગી છૂટવું ! લેડી બર્ડ’ને આ શહેર તો શું પોતાનું ઘર , એડોપ્ટેડ ભાઈ અને તેની પોતાના જ ઘરે રહેતી ગર્લફ્રેન્ડ , કેથોલિક સ્કૂલ અને એકંદરે પોતાની ઓવર’સ્ટ્રીક્ટ મમ્મી પણ ન્હોતી ગમતી ! એને આ બધુંય છોડીને ઇસ્ટ-કોસ્ટ સાઈડના કોઈ મોટા શહેરમાં ચાલ્યા જવું હતું કે જ્યાં એને ઉડવાનું ખુલ્લું આસમાન મળે અને કોઈને ખુલાસા પણ આપવા ન પડે!